****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE UZ FINANCIJSKE IZVJEŠTAJE**

**VIDRA-Agencije za regionalni razvoj Virovitičko-podravske županije**

**za razdoblje od 1.01. do 31.12.2019. godine**

**Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz AOP 001**

Prihodi poslovanja tijekom 2019. godine ostvareni su u iznosu 5.820.360 kuna što je 27,40% više nego prethodne godine.

Razlog povećanja ukupnih prihoda poslovanja je činjenica da je s provedbom započeo financijski najznačajniji projekt za VIDRA-Agenciju za regionalni razvoj Virovitičko-podravske županije VIDRA-TEC 2 kojim se financira veliki dio plaća zaposlenika i materijalnih rashoda.

**Bilješka broj 2 – vezana uz AOP 045**

Pomoći iz inozemstva i od subjekata unutar općeg proračuna ostvareni su u iznosu 2.720.071 kunu što je 182% više nego prethodne godine.

Ove prihode VIDRA-Agencija za regionalni razvoj Virovitičko-podravske županije ostvaruje temeljem projekata u provedbi i provedenih projekata. Tijekom 2019. godine ostvareni su prihodi za projekt I-DARE koji je završio provedbu u 2018. godini, Europe Direct koji se provodio tijekom cijele 2019. godine, projekt Tehničke pomoći VIDRA-TEC koji je završio provedbu u prvoj polovici 2019. godine, projekt Dvorac Janković u Suhopolju koji je bio u provedbi tijekom cijele 2019. godine. Za projekte u provedbi RUPO-Jačanje ruralnog poduzetništva, VIDRA-TEC 2 i Pozitivne vibracije priznati su prihodi sukladno ostvarenim rashodima budući da se za ove projekti doznačeni predujmovi.

**Bilješka broj 3 – vezana uz AOP 066 i AOP 067**

Pomoći temeljem prijenosa EU sredstava ostvarene su u iznosu 2.393.276 kuna što je 211,30% više u nego prethodne godine.

Razlika se najvećim dijelom odnosi na Tekuće pomoći temeljem prijenosa EU sredstava AOP 067, a odnosile su se na doznake za projekt Dvorac Janković u Suhopolju u iznosu 15.268 kn, 18.434 kune, 6.907 kuna, 26.234 kune i 3.874 kune. Doznake za projekt VIDRA-TEC u iznosu 106.305 kuna, 67.375 kuna, 94.901 kunu, 63.440 kuna, te iz Fonda za sufinanciranje u iznosu 15.007 kuna, 9.511 kuna, 13.397 kuna i 8.956 kuna. Doznake za projekt Pozitivne vibracije iznosile su 31.223 kune, 104.227 kuna, 44.249 kuna i 136.634 kune. Doznake za projekt RUPO-Jačanje ruralnog poduzetništva iznosile su 4.138 kuna, 9.137 kuna i 41.755 kuna. Priznati predujmovi iznose 1.013.614 kune za projekt VIDRA-TEC 2 i 504.600 za projekt Pozitivne vibracije.

**Bilješka broj 4 – vezana uz AOP 069**

Prijenosi između proračunskih korisnika istog proračuna ostvareni su u iznosu 38.721 kunu i odnose se na prijenose temeljem provedbe projekta Dravska priča.

**Bilješka broj 5 – vezana uz AOP 074**

Prihodi od imovine ostvareni su u iznosu 2.695 kuna i odnose se na pozitivne tečajne razlike po konačnoj konverziji eura.

**Bilješka broj 6 – vezana uz AOP 124**

Prihodi od prodaje proizvoda i robe te pruženih usluga ostvareni su u iznosu 252.204 kune što je 31,30% ostvarenih prihoda u prethodnoj godini. Ostvarena razlika odnose se primjenu Zakona o regionalnom razvoju temeljem kojeg VIDRA-Agencija za regionalni razvoj Virovitičko-podravske županije kao regionalni koordinator ne obavlja poslove tržišnih djelatnosti već je ostavljena mogućnost provedbe ugovorenih obveza do njihovog izvršenja, te se navedeni prihodi odnose na prihode po ranije sklopljenim ugovorima.

**Bilješka broj 7 – vezana uz AOP 133**

Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu 360.780 kuna budući je to vrijednost nefinancijske imovine koja je nabavljena sredstvima doznačenim od osnivača. U prethodnoj godini ovi su prihodi iznosili tek 1.500 kuna što je također bila vrijednost nabavljene nefinancijske imovine iz sredstava nadležnog proračuna u 2018. godini. Velika razlika odnosi se na nabavu računala i računalne opreme za djelatnike Agencije u iznosu 252.362 kune, uredskog namještaja u iznosu 47.618 kuna, mobilnih uređaja u iznosu 11.000, te sustava za kapilarnu vlagu u iznosu 49.798 kuna.

**Bilješka broj 8 – vezana uz AOP 148**

Rashodi poslovanja tijekom 2019. godine iznosili su 5.884.907 kuna što je 9,10% više u odnosu na prethodnu godinu.

**Bilješka broj 9 – vezana uz AOP 149**

Rashodi za zaposlene iznosili su 3.257.213 kuna što je 657.910 kuna manje nego prethodne godine. Razlog smanjenih rashoda za zaposlene odnosi se na smanjenje broja zaposlenih. Na dan 31.12.2018. Agencija je zapošljavala 32 djelatnika dok je na dan 31.12.2019. bilo zaposleno 27 djelatnika.

**Bilješka broj 10 – vezana uz AOP 160**

Materijalni rashodi iznosili su 1.758.178 kuna što je 21,6% više nego prethodne godine.

**Bilješka broj 11 – vezana uz AOP 162**

Rashodi za službena putovanja iznosili su 171.979 kuna što je 23,7% više nego prethodne godine. Veliki dio rashoda za službena putovanja odnosi se na službena putovanja organizirana u svrhu provedbe aktivnosti temeljem ugovora o dodjeli bespovratnih sredstava, tj. projektnih aktivnosti.

**Bilješka broj 12 – vezana uz AOP 163**

Naknade za prijevoz, za rad na terenu i odvojeni život iznosile su 220.995 kuna te su za 81.275 kuna manje nego prethodne godine. Ova razlika odnosi se na smanjen broj zaposlenih, kao i rashodi za zaposlene.

**Bilješka broj 13 - vezana uz AOP 164**

Rashodi za stručno usavršavanje zaposlenika ostvareni su u iznosu 16.056 kuna što je tek 12,80% rashoda ostvarenih 2018. godine. Razlika se odnosi na to što u okviru provedbe projektnih aktivnosti u 2019. godini nisu bile organizirane radionice i seminare za djelatnike kao što je bio slučaj 2018. godine, te se rashodi u 2019. godini odnose isključivo na redovite edukacije iz područja financija i računovodstva, te javne nabave.

**Bilješka broj 14 – vezana uz AOP 166**

Rashodi za materijal i energiju ostvareni su u iznosu 136.160 kuna što je 10,40% više nego prethodne godine.

**Bilješka broj 15 – vezana uz AOP 174**

Rashodi za usluge ostvareni su u iznosu 1.100.790 kuna što je 85,30% više nego prethodne godine.

Razlika se najvećim dijelom odnosi na Usluge tekućeg i investicijskog održavanja ostvarenih u iznosu 351.485 kuna koje se odnose na sanaciju podruma, te Ostale usluge koje se najvećim dijelom odnose na organizaciju studijskog putovanja u sklopu projekta Pozitivne vibracije.

**Bilješka broj 16 – vezana uz AOP 193 i 209**

Financijski rashodi ostvareni su u iznosu 7.397 kuna što je tek 33,30% rashoda ostvarenih prethodne godine.

Razlika se odnosi na činjenicu da su prethodne godine evidentirane negativne tečajne razlike, dok su ove evidentirane pozitivne.

**Bilješka broj 17 – vezana uz AOP 212 i 220**

Subvencije su ostvarene u iznosu 743.397 kuna, a odnose na na Subvencije trgovačkim društvima, zadrugama, poljoprivrednicima i obrtnicima iz EU sredstava. Subvencije su isplaćene u okviru projekta Pozitivne vibracije kao Potpore za samozapošljavanje za 10 trgovačkih društava i/ili obrtnika. Za navedene potpore prikupljene su bjanko zadužnice u iznosu 100.000,00 po trgovačkom društvu/obrtniku što je evidentirano u izvanbilančnim zapisima.

**Bilješka broj 18 – vezana uz AOP 238**

Pomoći temeljem prijenosa EU sredstava ostvarene su u iznosu 57.838 kuna, dok ih prethodne godine nije bilo. Razlika se odnosi na činjenicu da su ovi rashodi nastali u okviru projekta Pozitivne vibracije jer se odnose na prijenos sredstava partneru na projektu.

**Bilješka broj 19 – vezana uz AOP 257**

Ostali rashodi ostvareni su u iznosu 60.884 kune što je za 47.181 kunu više nego prethodne godine.

Razlika se odnosi na Tekuće donacije u novcu i naravi kojih u 2019. godini nije bilo, ali su ostvarene Tekuće donacije iz EU sredstava što je ustvari doznaka sredstava projektnom partneru u okviru projekta Pozitivne vibracije.

**Bilješka broj 20 – vezana uz AOP 341**

Rashodi za nabavu nefinancijske imovine ostvareni su u iznosu 491.105 kuna.

Odnose se na nabave računala i računalne opreme u iznosu 252.362 kune, uredskog namještaja u iznosu 47.618 kuna, mobilnih uređaja u iznosu 11.000 kuna, sustava za kapilarnu vlagu u iznosu 49.798 kuna, fotoaparata u iznosu 7.425 kuna i osobnog automobila u iznosu 122.900 kuna.

**Bilješka broj 21 – vezana uz AOP 629 do 635**

Ukupni prihodi i primici ostvareni su u iznosu 5.820.360 kuna, ukupni rashodi i izdaci u iznosu 6.376.012 kuna što čini ukupni manjak prihoda i primitaka u 2019. godini od 555.652 kune. Budući da preneseni višak prihoda i primitaka iznosi 1.289.753 kune, višak prihoda i primitaka raspoloživ u sljedećem razdoblju iznosi 734.101 kunu.

**Bilješke uz Obrazac: Izvještaj o rashodima prema funkcijskoj klasifikaciji**

U obrazac RAS-funkcijski prema funkcijskoj se klasifikaciji razvrstavaju rashodi poslovanja u iznosu 5.884.907 kuna i rashodi za nabavu nefinancijske imovine u iznosu 491.104 kune, ukupno 6.376.012 kuna.

Ukupni rashodi svrstani su u ekonomske poslove AOP 031, odnosno Ekonomske poslove koji nisu drugdje svrstani AOP 070.

**Bilješke uz Obrazac: Izvještaj o promjenama u vrijednosti i obujmu imovine i obveza**

Tijekom 2019. godine nije bilo promjena u vrijednosti i obujmu imovine i obveza.

**Bilješke uz Obrazac: Bilanca**

**Bilješka broj 1 – vezana uz AOP 001 i 162**

Vrijednost imovine na dan 31.12.2019. godine (AOP 001) i obveza i vlastitih izvora (AOP 162) iznosi 4.128.827 kuna. i povećani su za 13,20% u odnosu na prethodnu godinu.

**Bilješka broj 2 – vezana uz AOP 002**

Vrijednost nefinancijske imovine iznosi 1.330.711 kuna i veća je 12,40% u odnosu na prethodnu godinu. Razlika se odnosi na nabavu uredske opreme u iznosu 252.362 kune, uredskog namještaja u iznosu 47.618 kuna, komunikacijske opreme u iznosu 11.000 kuna, opreme za održavanje i zaštitu u iznosu 49.798 kuna, uređaja, strojeva i opreme za ostale namjene u iznosu 7.425 kuna, te prijevoznih sredstava u cestovnom prometu u iznosu 122.900 kuna.

**Bilješka broj 3 – vezana uz AOP 040**

Vrijednost nematerijalne proizvedene imovine iznosu 8.849 kuna što je 52% vrijednosti u odnosu na prethodnu godinu, a razlika se odnosi na ispravak vrijednosti.

**Bilješka broj 4 – vezana uz AOP 063**

Vrijednost financijske imovine iznosi 2.798.116 kuna u veća je 13,60% u odnosu na prethodnu godinu, a odnosi se na povećanje novca u banci za 17%.

**Bilješka broj 5 – vezana uz AOP 153**

Potraživanja za prihode od prodaje proizvoda i robe te pruženih usluga iznose 120.325 kuna što je 23.525 kuna manje nego prethodne godine. Ukupno 49.825 kuna odnosi se na nedospjela potraživanja.

**Bilješka broj 6 – vezana uz AOP 163**

Obveze na dan 31.12.2019. iznose 1.907.333 kune što je 91,10% više nego prethodne godine. Razlika je najviše vidljiva na Ostalim tekućim obvezama koje se odnose na Obveze za EU predujmove i to za projekte VIDRA-TEC 2.

Obveze su detaljno razrađene kroz Obrazac: Obveze.

**Bilješka broj 7 – vezana uz AOP 244 i 245**

U izvanbilančnim zapisima evidentirano je 5.722.755 kuna kako slijedi:

* tuđa imovina na korištenju (zgrada na adresi Augusta Šenoe 1) u vrijednosti 3.012.755
* instrumenti osiguranja plaćanja – primljene bjanko zadužnice u iznosu 1.000.000
* instrumenti osiguranja plaćanja – izdane bjanko zadužnicu se iznosu 1.710.000.

**Obvezna bilješka uz Bilancu: Popis ugovornih odnosa i slično koji uz ispunjenje određenih uvjeta mogu postati obveza ili imovina**

Ukupna vrijednost izdanih instrumenata osiguranja je 1.710.000 kuna prema evidenciji kako slijedi:

|  |  |  |  |
| --- | --- | --- | --- |
| **R.br.** | **Vrsta izdanih instrumenata osiguranja** | **Broj izdanih instrumenata osiguranja** | **Ukupna vrijednost u kunama** |
| 1. | Bjanko zadužnica | 5 | 1.710.000,00 |
|  | **UKUPNO:** | **5** |  |

Ukupna vrijednost primljenih vrijednosnih papira za potrebe projekta Pozitivne vibracije u svrhu osiguranja dodjele potpora za samozapošljavanje iznosi 1.000.000 kuna prema evidenciji kako slijedi:

|  |  |  |  |
| --- | --- | --- | --- |
| **R.br.** | **Vrsta primljenih instrumenata osiguranja** | **Broj primljenih instrumenata osiguranja** | **Ukupna vrijednost u kunama** |
| 1. | Bjanko zadužnica | 10 | 1.000.000,00 |
|  | **UKUPNO:** | **10** |  |

**Obvezna bilješka uz Bilancu: Popis sudskih sporova u tijeku**

VIDRA-Agencija za regionalni razvoj Virovitičko-podravske županije nema sudskih sporova u tijeku.

**Bilješke uz Obrazac: Izvještaj o obvezama**

**Bilješka broj 1 – vezana uz AOP 001**

Stanje obveza na početku izvještajnog razdoblja (1.01.2019. godine) iznosilo je 998.003 kuna.

**Bilješka broj 2 – vezana uz AOP 002 do 018**

Povećanje obveza u izvještajnom razdoblju od 1.01. do 31.12.2019. godine iznosilo je 7.919.111 kuna, a odnosilo se na Obveze za zaposlene u iznosu 3.267.115 kuna, Obveze za materijalne rashode u iznosu 1.778.850 kuna, obveze za financijske rashode u iznosu 72 kune, Ostale tekuće obveze u iznosu 2.386.353 kune i Obveze za nabavu nefinancijske imovine u iznosu 486.721 kunu.

**Bilješka broj 3 – vezana uz AOP 019**

Podmirene obveze u izvještajnom razdoblju iznosile su 7.009.781 kunu, a odnosile su se na Obveze za zaposlene u iznosu 3.313.615 kuna, Obveze za materijalne rashode u iznosu 1.498.289 kuna, Obveze za financijske rashode u iznosu 772 kune, Ostale tekuće obveze u iznosu 1.758.003 kune i Obveze za nabavu nefinancijske imovine u iznosu 439.102 kune.

**Bilješka broj 4 – vezana uz AOP 036**

Stanje obveza na kraju izvještajnog razdoblja, odnosno na dan 31.12.2019. godine iznosi 1.907.333 kuna. Od toga se 91.541 kunu odnosi na dospjele obveze na kraju izvještajnog razdoblja i 1.815.792 kune na nedospjele obveze na kraju izvještajnog razdoblja.

Obveze za zaposlene su nedospjele u iznosu 273.160 kuna za plaću za prosinac 2019. godine, a dospjele u iznosu 400 kuna.

Obveze za materijalne rashode nedospjele su u iznosu 301.815 kuna za rashode za prosinac 2019. godine, te rashode s valutom plaćanja u siječnju 2020. godine, a dospjele u iznosu 49.326 kuna.

Ostale tekuće obveze nedospjele su u iznosu 1.193.196 kuna za porez na dodanu vrijednost za prosinac 2019. godine u iznosu 6.600 kuna i obveze za EU predujmove u iznosu 1.186.596 kuna, a dospjele u iznosu 41.814 kune.

Obveze za nabavu nefinancijske imovine nedospjele su u ukupnom iznosu od 47.618 kuna za uredski namještaj.

Mjesto: Virovitica

Datum: 31. siječnja 2020. godine

Osoba za kontaktiranje: Natalija Jakšić, mag.oec.

Telefon: 033/722-071

Zakonski predstavnik: Emina Kovač, mag.oec.

Zakonski predstavnik

(potpis)